CELEX: 32013R0492
Language: fi
Date: 2013-05-28 00:00:00
Title: Komission täytäntöönpanoasetus (EU) N:o 492/2013, annettu 28 päivänä toukokuuta 2013 , asetusten (EY) N:o 533/2007, (EY) N:o 536/2007 ja (EY) N:o 442/2009 muuttamisesta tuontitariffikiintiöissä kyseisten asetusten mukaisesti käytettävissä olevien määrien osalta

29.5.2013   
            
            
               FI
            
            
               Euroopan unionin virallinen lehti
            
            
               L 142/1
            
         KOMISSION TÄYTÄNTÖÖNPANOASETUS (EU) N:o 492/2013,
   annettu 28 päivänä toukokuuta 2013,
   asetusten (EY) N:o 533/2007, (EY) N:o 536/2007 ja (EY) N:o 442/2009 muuttamisesta tuontitariffikiintiöissä kyseisten asetusten mukaisesti käytettävissä olevien määrien osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Tariffikiintiöiden avaamisesta ja hallinnoinnista siipikarjanliha-alalla 14 päivänä toukokuuta 2007 annetussa komission asetuksessa (EY) N:o 533/2007 (2), Amerikan yhdysvalloille myönnetyn siipikarjanlihaa koskevan tariffikiintiön avaamisesta ja hallinnoinnista 15 päivänä toukokuuta 2007 annetussa komission asetuksessa (EY) N:o 536/2007 (3) ja yhteisön tariffikiintiöiden avaamisesta ja hallinnoinnista sianliha-alalla 27 päivänä toukokuuta 2009 annetussa komission asetuksessa (EY) N:o 442/2009 (4) avataan tariffikiintiöt eräille siipikarjanliha- ja sianlihatuotteiden määrille.
            
         
               (2)
            
            
               Euroopan unionin ja Amerikan yhdysvaltojen välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehdyssä sopimuksessa, joka hyväksyttiin neuvoston päätöksellä 2013/125/EU (5), säädetään siipikarjanliha- ja sianlihatuotteiden tuontitariffikiintiöiden kattamista lisämääristä, jotka unioni myöntää. Sen vuoksi vastaavissa siipikarjanlihan ja sianlihan unionin tuontitariffikiintiöissä käytettävissä olevia määriä olisi mukautettava.
            
         
               (3)
            
            
               Sen vuoksi asetuksia (EY) N:o 533/2007, (EY) N:o 536/2007 ja (EY) N:o 442/2009 olisi muutettava.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 533/2007 liite I tämän asetuksen liitteen I mukaisesti.
   2 artikla
   Muutetaan asetuksen (EY) N:o 536/2007 liite I tämän asetuksen liitteen II mukaisesti.
   3 artikla
   Muutetaan asetuksen (EY) N:o 442/2009 liite I tämän asetuksen liitteen III mukaisesti.
   4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivänä heinäkuuta 2013 alkavasta kiintiövuodesta.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä toukokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  EUVL L 125, 15.5.2007, s. 9.
   
      (3)  EUVL L 128, 16.5.2007, s. 6.
   
      (4)  EUVL L 129, 28.5.2009, s. 13.
   
      (5)  EUVL L 69, 13.3.2013, s. 4.
   
      LIITE I
      Muutetaan asetuksen (EY) N:o 533/2007 liitteessä I oleva taulukko seuraavasti:
      
                  1)
               
               
                  korvataan sarakkeessa ”Vuotuiset määrät (tonnia)” oleva ryhmänumeroa P2 koskeva määrä seuraavasti: ”8 570”;
               
            
                  2)
               
               
                  korvataan sarakkeessa ”Vuotuiset määrät (tonnia)” oleva ryhmänumeroa P3 koskeva määrä seuraavasti: ”2 705”;
               
            
                  3)
               
               
                  korvataan sarakkeessa ”Vuotuiset määrät (tonnia)” oleva ryhmänumeroa P4 koskeva määrä seuraavasti: ”1 781”.
               
            
   
      LIITE II
      Korvataan asetuksen (EY) N:o 536/2007 liitteessä I olevan taulukon sarakkeessa ”Kokonaismäärä tonneina tuotepainoa 1. heinäkuuta 2006 alkaen” oleva määrä seuraavasti: ”21 345” ja kyseisen sarakkeen otsikko seuraavasti: ”Vuotuinen määrä (tonnia)”.
   
   
      LIITE III
      Muutetaan asetuksen (EY) N:o 442/2009 liite I seuraavasti:
      
                  1)
               
               
                  korvataan A osan taulukon neljännessä sarakkeessa ”Määrä tonneina (tuotepaino)” järjestysnumeroa 09.0123 koskevalla rivillä oleva määrä seuraavasti: ”6 135”;
               
            
                  2)
               
               
                  korvataan B osan taulukon neljännessä sarakkeessa ”Määrä tonneina (tuotepaino)” järjestysnumeroa 09.4170 koskevalla rivillä oleva määrä seuraavasti: ”4 922”.